b'\n_START_ARTICLE_\nL\xc3\xb8strailer\n_START_PARAGRAPH_\nL\xc3\xb8strailer er et fagord for en lastbiltrailer, der fragtes uden tr\xc3\xa6kkende lastbil. Det er prim\xc3\xa6rt trailere, der fragtes p\xc3\xa5 jernbane eller skib, hvor de afleveres med lastbil p\xc3\xa5 en terminal i den ene ende og afhentes tilsvarende i den anden ende. Fragt af l\xc3\xb8strailere er med til at holde transportprisen nede, da man sparer l\xc3\xb8n til chauff\xc3\xb8ren om bord p\xc3\xa5 et skib eller p\xc3\xa5 en l\xc3\xa6ngere rejse over land.'